Ինչպես գիտենք, ԼՂ Հանրապետության հռչակումը կանխորոշվեց Հռչակագրի ընդունմամբ` 1991թ. սեպտեմբերի 2-ին Ստեփանակերտում տեղի ունեցած Ժողովրդական դեպուտատների ԼՂ մարզային և Շահումյանի շրջանային խորհուրդների համատեղ նստաշրջանում: Հազարամյակների պատմություն ունեցող Հայաստանի 10-րդ նահանգը` ազատատենչ Արցախը, համայն հայության վճռական ջանքերով վերջնականապես ազատագրվեց Ադրբեջանի 70 տարվա գաղութային լծից, հռչակվեց անկախ: Ճիշտ է, Արցախի անկախությունը դեռևս ճանաչված չէ, սակայն աշխարհն արդեն մեծ հետաքրքրություն է ցուցաբերում ժողովրդավարական ուղիով ընթացող Արցախի նկատմամբ: